**1.pielikums**

**DARĪJUMA NOSACĪJUMI**

Valsts akciju sabiedrības “Latvijas dzelzceļš” Sliežu ceļu pārvalde tirgus izpētes “Bīstamo koku, krūmāju un dabīgās saaudzes ciršana dzelzceļa zemes nodalījuma joslā iecirknī Ogre-Lielvārde” ietvaros piedāvā iespēju iegādāties šķeldas ražošanas izejmateriālus, lietkoksni un malkai derīgo koksni, veicot krūmāju, bīstamo koku un dabīgās saaudzes ciršanu dzelzceļa iecirkņa Ogre-Lielvārde 32,000.-32,850.km, 33,800.-35,000.km, 36,400.-37,250.km, 37,400.-38,500.km labajā pusē (objekta shēma 3.pielikumā).

Ciršanas atļaujas cena ir 167,95 EUR (viens simts sešdesmit septiņi eiro, 95 centi) par objektu.

Ieinteresētības gadījumā, lūdzam iesniegt savu komercpiedāvājumu, ņemot vērā šādus nosacījumus:

1. Ciršanas termiņš – ne ilgāk par desmit nedēļām no līguma parakstīšanas un rēķina par Ciršanas atļauju apmaksas veikšanas;
2. Koku un krūmu ciršanas zona ir sliežu ceļa abas puses, sākot no 2.5.m attāluma no tuvākās dzelzceļa sliedes līdz nodalījuma joslas robežai, vai līdz trīsdesmitajam metram, ja nodalījuma josla ir platāka par 32.5 metriem;
3. Pirms koku, kuru caurmērs 20 cm augstumā no sakņu kakla vienāds vai pārsniedz Ø 16 cm, ciršanas ir jāveic fotofiksācija, kurā būtu fiksētas koka bīstamības pazīmes atbilstoši tiesību aktos noteiktajam;
4. Kokam jābūt nozāģētam ne augstāk par 20 cm virs zemes;
5. Apaļo kokmateriālu garums noteicams, ņemot vērā koku sugu un tiem jāatbilst koksnes sortimentiem ar iespējami austāko cenu;
6. Pēc ciršanas ir jāsakārto teritorija;
7. Gadījumā, ja pēc traktortehnikas izmantošanas rises zemē ir dziļākas par 20 cm, jāveic zemes nolīdzināšana;
8. Veicot ciršanas, nocirstās šķeldas ražošanas izejmateriālu un koksnes salikšanu kaudzēs un tās savākšanas darbus, nodrošināt dzelzceļa infrastruktūras objektu saglabāšanu un vilcienu kustības drošību;
9. Kaudzes izvietojamas ne tuvāk par 10 m no dzelzceļa tuvākās sliedes, nodrošinot, ka kaudzes sabrukšanas gadījumā nocirstais materiāls neatrastos tuvāk par 3 m no tuvākās sliedes;
10. Ciršanu, nocirstās šķeldas ražošanas izejmateriālu un koksnes savākšanu un izvešanu, teritorijas sakopšanu veikt par saviem līdzekļiem;
11. Nocirstā materiāla pārstrādi un izvešanu veikt tikai pēc pieņemšanas-nodošanas akta parakstīšanas;
12. Koksnes cena tika noteikta sertificēta speciālistā vērtēšanas aktā.